नेपाल सरकार

गृह मन्त्रालय

राष्ट्रिय आपतकालीन कार्यसञ्चालन केन्द्र

**कैलाली र कञ्चनपुर हावाहुरी : अध्यावधिक स्थिति**

मिति २०७६ जेष्ठ २९ गते

**अद्यावधिक समय: १५:०० बजे**

मिति २०७६ जेष्ठ २३ गते बिहीबार साँझ कञ्चनपुर र कैलाली जिल्लामा १९:३० को समयमा आएको हावाहुरी तथा असिनापानीका कारणले ती जिल्लाका विभिन्न स्थानहरुमा क्षति पुर्‌याएको । क्षति र भए गरेका कार्यको प्रारम्भिक विवरण निम्न छ ।

* घटना घटना साथ प्रमुख जिल्ला अधिकारीको समन्वयमा नेपाली सेना, नेपाल प्रहरी, सशस्त्र प्रहरी लगायतको खोज तथा उद्धार गरी तत्काल उपचारका लागि स्थानिय अस्पतालहरुमा पुर्‌याइएको ।
* रुख, विजुलीको पोल आदी ढलेर अवरुद्ध भएका वाटो सुरक्षाकर्मी र स्थानीयको सहयोगमा खुलाइ सुचारु गरिएको ।
* जिल्ला विपद् व्यवस्थापन समितिको बैठक बसी खोज उद्धार र राहतको सम्बन्धमा आवश्यक निर्णयहरु गरी समन्वयात्मक रुपले परिचालित भएको, लेखाजोखाको कार्य अगाडि बढेको ।
* अवरुद्ध विद्युतसेवा पुनर्स्थापनाका लागि कार्यहरु भइ रहेका । कैलालीमा २ दिन भित्रमा ८० प्रतिशत विद्युत आपूर्ति पुनर्स्थापना गराईएको ।
* घटनाबाट मृत्यु हुने व्यक्तिका निजकका हकदारलाई जिल्ला विपद् व्यवस्थापन समितिबाट रु. १ लाख राहत दिने, घाईतेहरुको निशुल्क उपचार सरकारी अस्पतालमा गर्ने, राहतका कार्यहरु भइरहेका ।
* प्रदेश सरकारले प्रति मृतकका हकदारलाई रु.१ लाख ५० हजार, घर पूर्ण क्षति भएका परिवारलाई रु.२० हजार र घर आंशिक क्षति भएका परिवारलाई रु.१० हजारसम्म राहत जिल्ला प्रशासन कार्यालय मार्फत दिने निर्णय भएको जानकारी आएको ।
* स्थानीय तहहरुले उद्धार र राहतमा तदारुकता देखाउनुका साथै मृतक परिवार, घाईते, घर क्षति, पशुधन क्षति भएकाहरुलाई क्षति हेरी रु. २००० देखि ७५००० सम्म राहत दिने घोषणा गरी वितरण शुरु गरेका छन् ।
* स्थानीय तह, नेपाल रेडक्रस सोसाइटी लगायत स्थानीय संघ संस्थाहरुबाट सहयोग भइ रहेको ।
1. **कैलाली जिल्ला**
* २ जनाको मृत्यु भएको । ८४ जना घाइते भएकोमा ७५ जना उपचार पश्चात घर फर्किसकेका छन् । ९ जनाको विभिन्न अस्पतालमा उपचार भईरहेको छ ।
* प्रभावित घर धुरी संख्या जम्मा- 7844
* घर पूर्ण क्षति संख्या जम्मा- 2216

**मृतकको नामावली**

|  |  |  |  |  |  |  |  |
| --- | --- | --- | --- | --- | --- | --- | --- |
| **सि.न.** | **जिल्ला** | **स्थान** | **उमेर/नामथर** | **लिङ्ग** | **मृत्यु** | **घाइते** | **कैफियत** |
|  | कैलाली | टिकापुर न.पा.- २ | वर्ष ४८ को लाहानु ढगैराको | पु. | 1 | - | पोल्ट्री फर्मको परखाल भत्की मृत्यु भएको |
|  | कैलाली | गोदावरी न.पा. ८ | वर्ष २६ को बिर बहादुर चौधरी | पु. | 1 | - | हावाहुरीको समयमा टिपरमा मोसा ठोकिएको |

**कैलाली जिल्लामा भएको मानवीय तथा भौतिक क्षतिको विवरण**

|  |  |  |  |  |  |  |  |
| --- | --- | --- | --- | --- | --- | --- | --- |
| सि.नं. | पालिकाको नाम  | वडा संख्या (वटा) | मृत्यु संख्या | घाईते संख्या | प्रभावित घर धुरी संख्या | घर पूर्ण क्षति संख्या | राहत रकम रु.  |
|  | धनगढी | 19 | - | ४१ | ३१४६ | १०५२ |  |
|  | गोदावरी | 12 | १ | २१ | १००० | ३५० | न.पा.बाट मतृकलाई २५,०००, गम्भिर घाईतेलाई ५०००, सामान्य घाइतेलाई २५००, पूर्ण घर क्षतिलाई ६०००, आंशिक क्षति २५००, पशुधन क्षतिलाई रु.३००० दिने निर्णय गरेको । |
|  | गौरीगंगा | 6 | - | - | 60 | 20 |  |
|  | घोडाघोडी | 12 | - | - | 300 | 150 | न.पा.बाट २००० देखि १०००० सम्म उपलब्ध गराएको । हालसम्म ९६ परिवारलाई रु.3,74,000 वितरण गरेको ।  |
|  | वर्दगोरिया | 7 | - | - | 500 | 100 | गा.पा.बाट क्षतिको विवरण हेरी ५,००० सम्म दिने निर्णय गरेको । |
|  | लम्कीचुहा | 10 | - | ६ | 250 | 40 | न.पा.बाट पूर्ण घर क्षति भएकालाई १०,०००, मध्यम क्षति भएकालाई ७००० र आंशिक क्षति भएकालाई २,५०० दिने निर्णय गरेको |
|  | जानकी | 9 | - | १ | 108 | 53 |  |
|  | टिकापुर | 9 | १ | - | 450 | 150 | न.पा.बाट मृतकका हकदारालई २५००० वितरण गरेको । आंशिक घर क्षति भएकालाई ५००० दिने निर्णय गरेको । |
|  | जोशीपुर | 7 | - | - | 100 | 1 | गा.पा.बाट १ घर परिवारलाई ७५,००० र २ वटा विद्यालयलाई २०,००० वितरण गरेको |
|  | भजनी | 9 | - | १ | 300 | 108 |  |
|  | कैलारी | 9 | - | १४ | 1500 | 100 |  |
|  | महोन्याल | 4 | - | - | 130 | 92 |  |
| **जम्मा** | **११३** | **२** | **८४** | **7844** | **2216** |  |

विद्यालय- ७० वटा आंशिक क्षति

प्रहरी कार्यालय- ६ वटा आंशिक क्षति

स्वास्थ्य केन्द्र- २० वटा आंशिक क्षति

सरकारी कार्यालय- १८ वटा आंशिक क्षति

**कैलाली जिल्लाका प्रभावितहरुलाई वितरण गरेको राहत सामग्रीहरुको विवरण**

|  |  |  |  |  |  |
| --- | --- | --- | --- | --- | --- |
| **सि.नं.** | **वितरण गर्ने संस्थाको नाम** | **त्रिपाल** | **जस्तापाता** | **नगद** | **कैफियत** |
|  | रोटरी क्लब नेपाल | - | ६८ थान | - |  |
|  | विभिन्न सरकारी तथा गैर सरकारी संस्थाहरुबाट | २७४८ थान | - | - |  |
|  | जिल्ला प्रशासन कार्यालय | - | - | 100000 | मृतक लाहानु ढगैराको परिवारलाई |
| **जम्मा** | २७४८ थान | ६८ थान | १२५०००० |  |

1. **कञ्चनपुर जिल्ला**
2. २४ जना घाइते भएकोमा २२ जना उपचार पश्चात घर फर्किसकेका छन् । २ जनाको अस्पतालमा उपचार भईरहेको छ ।
3. प्रभावित घर धुरी संख्या जम्मा- १६४४, अनुमानित क्षति रु.9,44,20,९१5
4. विद्यालय वा अन्य संघ संस्थामा क्षति- १४ अनुमानित क्षति रु.१,२१,०००
5. चौपाया मृत्यु- ११ वटा, कुखुरा- १०५० वटा अनुमानित क्षति रु.८,२१,०००
6. प्रहरी कार्यालयहरु क्षति- १५ वटा अनुमानित क्षति रु.४,४२,०००
7. बिजुलीको पोल भाँचिएको- ५२५ वटा

**क जिल्लामा भएको मानवीय तथा भौतिक क्षतिको विवरण**

|  |  |  |  |  |  |  |
| --- | --- | --- | --- | --- | --- | --- |
| सि.नं. | पालिकाको नाम  | वडा संख्या (वटा) | उपचारत घाईते संख्या | उपचार पश्चात फिर्ता | प्रभावित घर धुरी संख्या | कै. |
|  | बेदकोट | ६ | १ | १४ | 196 |  |
|  | भिमदत्त  | २१ | - | 8 | 239 |  |
|  | कृष्णपुर | ६ | १ | - | 721 |  |
|  | बेलौरी | ६ | - | - | 41 |  |
|  | लालझाडी | २ | - | - | 6 |  |
|  | बेलडाँगी | ७ | - | - | 87 |  |
|  | महाकाली | ५ | - | - | 46 |  |
|  | पूनर्वास | ७ | - | - | 61 |  |
|  | शुक्लाफाँटा | ९ | - | - | 247 |  |
| **जम्मा** | **69** | **2** | **22** | **1644** |  |

**प्रदेश सरकारले राहत घोषणा गरेको रक**म

* प्रदेश सरकारले पूर्ण क्षति भएका घरको लागि २० हजार र आंशिक क्षति भएका घरको लागि रु.१० हजार राहत दिने घोषणा गरेको ।
* बेदकोट नगरपालिकाले पूर्ण क्षति भएका घरको लागि १० हजार र आंशिक क्षति भएका घरको लागि रु.५ हजार र सामान्य क्षतिका लागि रु. २ हजार राहत दिने घोषणा गरेको ।
* कृष्णपुर नगरपालिकाले पूर्ण क्षति भएका घरको लागि १० हजार र आंशिक क्षति भएका घरको लागि रु.७ हजार ५ सय र सामान्य क्षतिका लागि रु. ५ हजार राहत दिने घोषणा गरेको ।

**जिल्ला प्रशासन कार्यालय, कञ्चनपुरको पहलमा**

* नेपाल रेडक्रस सोसाइटी, NEEDS नेपाल र NNSWA को सहयोगमा करिब ३५० थान त्रिपाल वितरण गरेको ।
* २५ जनालाई कार्यालयबाटै राहत बाँडिएको ।
* नेपाल सेना र सशस्त्र प्रहरी बल नेपालका गरी दुई टोली हावाहुरी प्रभावित क्षेत्रमा उद्धार कार्यमा खटिइरहेका ।